કોચ અનિલ કુંબલે માટે ટીમની પસંદગી કોયડારૂપ બની ગઈ છે. પાંચમા બૉલર તરીકે હાર્દિક પંડ્યા કે પછી છઠ્ઠા બેટ્સમેન તરીકે કરુણ નાયરમાંથી કોને પહેલી ટેસ્ટમાં રમાડવો એ બાબતે ખુદ કોચ ગૂંચવાઈ ગયો છે. કુંબલેએ અગાઉ સ્પષ્ટપણે જણાવ્યું હતું કે સંભવિતપણે પાંચમાં બૉલર તરીકે પોતાને પુરવાર કરવા હાર્દિકને ઓલરાઉન્ડર ખેલાડી તરીકે બધી છૂટ અપાશે તથા નાયરને જો રમવાની તક મળશે તો તેને પણ બધી રીતે પ્રોત્સાહિત કરાશે.